stanford-oval/wikipedia huggingface dataset:
רכס מאסון הדרומי

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי פראמנס 
 קואורדינטות:  67°53′00″S 62°47′00″E﻿ / ﻿67.8833°S 62.7833°E﻿ / -67.8833; 62.7833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מאסון הדרומי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מאסון הדרומי
 
רכס מאסון הדרומי (באנגלית: South Masson Range) הוא רכס ההרים הדרומי מבין שלושת חלקי רכס מאסון, בהרי פראמנס, באדמת מק. רוברטסון שבאנטארקטיקה.
שיא גובהו של הרכס 1,070 מטרים מעל פני הים.
אורכו של הרכס 3.7 קילומטרים (בכיוון צפון-מזרח - דרום-מערב).
היסטוריה > גילוי ומיפוי הרכס

הרכס התגלה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון. הרכס מופה על ידי קרטוגרפים נורווגיים בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.
היסטוריה > מקור השם

הקרטוגרפים הנורווגים קראו לרכס בשם סורקאמן (Sorkammen ; בנורווגית - הרכס הדרומי).
שמו הרשמי (הנוכחי) של הרכס ניתן לו בשנת 1960 על ידי ועדת השמות האנטארקטיים של אוסטרליה -תוך שהיא מציינת את חלקו של הרכס כחלק מרכס מאסון.
רכס מאסון כולו נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
↑  מקור שמו של רכס מאסון
שמעון עמיר

| --- | --- |
 לידה:  רחובות
 ענף מדעי:  מדעי המוח 
 מקום לימודים:  אוניברסיטת תל אביב  אוניברסיטת מקגיל  אוניברסיטת קונקורדיה 
 מוסדות:  אוניברסיטת קונקורדיה  מכון ויצמן למדע 
 
שמעון עמיר הוא פסיכולוג יהודי קנדי - ישראלי, פרופסור לפסיכולוגיה באוניברסיטת קונקורדיה שבמונטריאול. משמש כראש המכון ללימודי נוירוביולוגיה התנהגותית באוניברסיטה.
קורות חיים

עמיר נולד ברחובות. הוא סיים תואר ראשון בפסיכולוגיה וסוציולוגיה ותואר שני בפסיכוביולוגיה ופסיכולוגיה קלינית באוניברסיטת תל אביב. בשנת 1973 עבר למונטריאול ללימודי דוקטורט באוניברסיטת מקגיל בהנחיית פרופסור זלמן עמית והמשיך ללימודי פוסט דוקטורט במרכז לחקר התמכרות לסמים באוניברסיטת קונקורדיה.
בשנת 1979 חזר ארצה ושימש כחוקר במשך שבע שנים במכון ויצמן. בשנת 1985 הוסמך כפסיכולוג קליני. ב-1986 הצטרף לסגל המחלקה לנוירוביולוגיה במכון ויצמן כפרופסור חבר. בשנת 1987 חזר לקנדה והצטרף למכון ללימודי נוירוביולוגיה התנהגותית. בשנת 1991 מונה לפרופסור מן המניין. מחקריו עוסקים בחקר מערכת השעון הצירקדיאני במוח.
בשנת 2007 היה פרופסור אורח במכון ויצמן. הוא עמית ב"אגודה האמריקנית לקידום המדע" (American Association for the Advancement of Science) והאקדמיה הלאומית הקנדית למדעים (Canada, Academy of Sciences).
רכס מאסון המרכזי

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי פראמנס 
 קואורדינטות:  67°50′00″S 62°52′00″E﻿ / ﻿67.8333°S 62.8667°E﻿ / -67.8333; 62.8667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מאסון המרכזי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מאסון המרכזי
 
רכס מאסון המרכזי (באנגלית: Central Masson Range) הוא הרכס המרכזי, מבין שלושת הרכסים המרכיבים את רכס מאסון, בהרי פראמנס באדמת מק. רוברטסון, שבאנטארקטיקה.
הרכס מתנשא לגובה של 1,120 מטרים מעל פני הים.
אורכו של הרכס 7 קילומטרים (מצפון לדרום).
היסטוריה > גילוי ומיפוי הרכס

הרכס התגלה לראשונה ב-4 בינואר 1930, ולאחר מכן, ב-14 בפברואר 1931 מופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.
הרכס מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.
היסטוריה > מקור השם

הקרטוגרפים הנורווגים קראו לרכס בשם "מקאמאן" (Mekammen; בנורווגית - הרכס המרכזי).
שמו הרשמי (הנוכחי) של הרכס ניתן לו בשנת 1960 על ידי ועדת השמות האנטארקטיים של אוסטרליה -תוך שהיא מציינת את חלקו של הרכס כחלק מרכס מאסון.
רכס מאסון כולו נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון.
הערות שוליים

1 2 3 4 5 6  מידע גאוגרפי והיסטורי
1 2  מידע היסטורי על גילוי הרכס
↑  מקור שמו של רכס מאסון
שרון קם

| --- | --- |

שרון קם ב-2019
 לידה:  1971 (בת 53 בערך) חיפה, ישראל 
 מוקד פעילות:  גרמניה 
 תקופת הפעילות:  מ-1987 
 מקום לימודים:  בית הספר ג'וליארד 
 כלי נגינה:  קלרינט, basset clarinet 
 פרסים והוקרה:  פרס אקו-קלאסיק: נגן השנה (2006)  פרס אקו-קלאסיק: נגן השנה (1998) 
 www.sharonkam.com
 פרופיל ב-IMDb
 
שרון קם (נולדה ב-11 באוגוסט 1971) היא נגנית קלרינט ישראלית בעלת קריירה בינלאומית.
ביוגרפיה

קם נולדה בחיפה למשפחה מוזיקלית וגדלה בסן דייגו, רחובות ותל אביב, שם למדה בתיכון תלמה ילין.
 אמה, רחל קם, היא ויולנית בתזמורת הפילהרמונית הישראלית ואחיה, אורי קם, אף הוא נגן ויולה בעל קריירה בינלאומית וחבר הרביעייה הירושלמית. אביה, צבי קם, הוא פרופסור לביופיזיקה במכון ויצמן למדע.
לאחר שניגנה בכינור ובפסנתר בילדותה, העדיפה קם בגיל 12 לאמץ את הקלרינט. בגיל 16 כבר הופיעה כסולנית עם התזמורת הפילהרמונית הישראלית בקונצ'רטו לקלרינט מאת מוצרט תחת שרביטו של זובין מהטה, שהזמין אותה לצאת עם התזמורת לסיבוב הופעות בקנדה. בשנת 1990 (בגיל 18) הייתה סולנית בקונצרט היסטורי משותף של התזמורת הפילהרמונית הישראלית ושל הפילהרמונית של ברלין בחגיגות לציון נפילת חומת ברלין.
קם למדה שלוש שנים בבית הספר ג'וליארד למוזיקה בניו יורק עם מלגה מלאה. בשנת 1992 זכתה בפרס ראשון בתחרות ARD לסולנים צעירים במינכן. הזכייה חייבה אותה בקיום סדרת קונצרטים באירופה, שם הכירה את בעלה, המנצח הגרמני גרגור בוהל. בין היתר ניגנה כסולנית עם התזמורת הסימפונית של שיקגו, התזמורת הפילהרמונית של ברלין, תזמורת הגוונדהאוס, תזמורת הרדיו של פרנקפורט, התזמורת הסימפונית NHK, התזמורת הסימפונית של טורונטו והתזמורת הסימפונית של לונדון. כמו כן שיתפה פעולה בהרכבים קאמריים עם רביעיית גוארנרי, עם הויולנית טביאה צימרמן, הכנר כריסטיאן טצלאף, הפסנתרנים יפים ברונפמן, מתן פורת ואיתמר גולן, זמרת הסופרן ברברה בוני ואחיה, אורי קם.
קם מופיעה ומקליטה עם חלק ניכר מן הרפרטואר לקלרינט, ברובו מתחום המוזיקה הקאמרית, מוזיקה קלאסית מודרנית (בין היתר מיצירות קשישטוף פנדרצקי, ג'ורג' גרשווין ואהרן קופלנד) וג'אז וכן מנגנת בקלרינט הבארוק קלרינט באסט (קלרינט במנעד גדול יותר מהקלרינט הרגיל, המגיע לטונים נמוכים יותר), בו הקליטה גם את הקונצ'רטו לקלרניט מאת מוצרט עם התזמורת הפילהרמונית של פראג.
בשנת 1998 זכתה בפרס ההקלטה הגרמני ECHO Klassik למבצע הטוב ביותר של השנה עבור הקלטת הקונצ'רטי לקלרינט של קרל מריה פון ובר. בשנת 2006 זכתה שנית בפרס עבור הקלטותיה יחד עם תזמורת הגוונדהאוס ליצירות מאת שפור, ובר, רוסיני ומנדלסון.
הערות שוליים

↑   אינטרמצו: אריק ורדי מארח את שרון קם, סרטון  באתר יוטיוב
| --- | --- |
בקרת זהויות :  NLI: 987007283996105171  PLWABN: 9810532729705606  BnF: cb13998849g (data)  GND: 134770773  ISNI: 0000 0000 7839 6974  LCCN: no96001022  MusicBrainz: 8493c11f-7abf-4225-91e2-3f30cb031b7d  NKC: js20030317023  SUDOC: 182291111  VIAF: 84228084   WorldCat (עם VIAF): 84228084
שוק רחוב בריק

| --- | --- |

 מיקום
 ערים ראשיות:  הסיטי של וסטמינסטר 
 דרכים מסתעפות:  רחוב אוקספורד, רחוב פיטר, רחוב ליבוניה, רחוב ולס, Walker's Court, D'Arblay Street, Tyler's Court 
 קואורדינטות:  51°30′47″N 0°08′04″W﻿ / ﻿51.513055555556°N 0.1345°W﻿ / 51.513055555556; -0.1345
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסשוק רחוב בריק(למפת לונדון רגילה) קנט סארי בר. בקי. הרטפורדשייר אסקסשוק רחוב בריק(למפת הסיטי של וסטמינסטר רגילה) הפרלמנט הבריטישוק רחוב בריק(למפת הסיטי של וסטמינסטר מוגדלת) הפרלמנט הבריטישוק רחוב בריק  he tabBackground:;tabBorder:#aaa;defaultTab:0;
 
השוק בשנת 2006
שוק רחוב בריק הוא שוק קטן בלב הסוהו בלונדון.
בשוק נמכרים בעיקר פירות וירקות, אך גם מוצרי חלב, דגים ותבלינים.
השוק נוסד בשנות ה-40 של המאה ה-19, ועדיין יש לו אופי ויקטוריאני. 
השוק פעיל בעיקר בשעות ארוחת הצהריים, ונמכרים בו הירקות והפירות הזולים ביותר במרכז לונדון.
השוק ממוקם בין רחוב אוקספורד ורחוב אולד קומפטון.
רכס מאסון הצפוני

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי פראמנס 
 קואורדינטות:  67°47′00″S 62°49′00″E﻿ / ﻿67.7833°S 62.8167°E﻿ / -67.7833; 62.8167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מאסון הצפוני(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מאסון הצפוני
 
רכס מאסון המרכזי (באנגלית: North Masson Range) הוא הרכס הצפוני, מבין שלושת הרכסים המרכיבים את רכס מאסון, בהרי פראמנס באדמת מק. רוברטסון, שבאנטארקטיקה.
הרכס מתנשא לגובה של 1,030 מטרים מעל פני הים.
אורכו של הרכס 6 קילומטרים (מצפון לדרום).
היסטוריה > גילוי ומיפוי הרכס

הרכס התגלה לראשונה ב-4 בינואר 1930, ולאחר מכן, ב-14 בפברואר 1931 מופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.
הרכס מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.
היסטוריה > מקור השם

הקרטוגרפים הנורווגים קראו לרכס בשם "נורדקאמאן" (Nordkammen; בנורווגית - הרכס הצפוני).
שמו הרשמי (הנוכחי) של הרכס ניתן לו בשנת 1960 על ידי ועדת השמות האנטארקטיים של אוסטרליה -תוך שהיא מציינת את חלקו של הרכס כחלק מרכס מאסון.
רכס מאסון כולו נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון.
הערות שוליים

1 2 3 4 5 6 7  מידע גאוגרפי והיסטורי
1 2  מידע היסטורי על גילוי הרכס
↑  מקור שמו של רכס מאסון
ריאן אייזלר

| --- | --- |

 לידה:  22 ביולי 1931 (בת 93) וינה, הרפובליקה האוסטרית הראשונה 
 ענף מדעי:  סוציולוגיה, מערכות חברתיות
 מקום לימודים:  אוניברסיטת קליפורניה
 פרסים והוקרה:  פרס מנהיגות השלום בעידן הגרעיני פרס החלוצה הפמיניסטית נכללת בספר Great Peacemakers
 rianeeisler.com
 תרומות עיקריות
 הקימה את המרכז לחקר שותפות הספר הגביע והלהב
 
ריאן טננהאוס אייזלר (באנגלית: Riane Tennenhaus Eisler;‏ נולדה ב-22 ביולי 1931) היא מדענית מערכות חברתיות, היסטוריונית, עתידנית, עורכת דין וסופרת אמריקאית. אייזלר ידועה בעיקר בזכות ספרה "הגביע והלהב", שיצא בשנת 1987.
בשנת 1987 הקימה את המרכז לחקר שותפות יחד עם בן זוגה דייוויד אליוט לואי.
ביוגרפיה > חיים אישיים

אייזלר נולדה בשנת 1931 בווינה להוריה אליסה ודייוויד טננהאוס. ב-1953 נישאה לגורג אייזלר, לזוג נולדו שתי בנות (אנדריאה סוזן ולורן קלייר) ולאחר מכן נישאה לדייוויד אליוט לואי עד שנפטר מקורונה ב-24 בינואר 2022.
בתור ילדה, אייזלר צפתה באביה נלקח על ידי כנופיית נאצים בליל הבדולח, אך לבסוף אימה הצליחה לשחרר אותו וברחו מוינה עד שהגיעו לקובה – אייזלר טוענת שמן החוויות הקשות הללו נבע בה העניין לעסוק גם בחינוך טרנספורמטיבי בהמשך בחייה.
ביוגרפיה > קריירה

אייזלר בעלת תארים מאוניברסיטת קליפורניה (UCLAׁׂׂׂ) בסוציולוגיה ומשפטים, שותפה - מייסדת של הקבוצה לחקר אבולוציה כללית (GERG), עמיתה של האקדמיה העולמית לאמנות ומדע והאקדמיה העולמית לעסקים, יועצת במועצה העתידית העולמית, חברת הוועדה העולמית לתודעה גלובלית ורוחנית ונשיאת המרכז לחקר שותפות (אותו ייסדה יחד עם בן זוגה דייוויד אליוט לואי).
פרויקטים ועבודות

אייזלר כתבה מעל 500 מאמרים שפורסמו בתחומים שונים כגון פסיכולוגיה פוליטית, מדעים התנהגותיים, זכויות האדם ועוד תחומים נוספים רבים.
רוב עבודותיה מתמחות בשוויון מגדרי אך הן נוגעות גם בנושאים כגון חינוך, היסטוריה, פילוסופיה ועוד.
אייזלר עדיין מתראיינת למקורות תקשורת אמריקאיים ובינלאומיים, מעבירה שיעורים באינטרנט דרך המרכז למערכות שותפות ועוד ארגונים רבים אחרים.
פרויקטים ועבודות > הגביע והלהב

ספרה רב המכר של אייזלר "הגביע והלהב: ההיסטוריה שלנו, העתיד שלנו" אשר תורגם לכ-26 שפות שונות מראה כי "מלחמת המינים" ואי שוויון מגדרי אינם נובעים מן כוונות ביולוגיות או אלוהיות כלשהן. הוא מראה את העבר, ההווה ומה ניתן לעשות בעתיד בכדי שיוכל להיות שוויון.
פרויקטים ועבודות > המרכז לחקר שותפות

אייזלר ייסדה את המרכז לחקר שותפות בשנת 1987, מטרת המרכז היא שימוש במחקר, חינוך, העצמה ויוזמות שונות בכדי להוביל לתנועה אל עבר מערכות שותפות בכל צדדי החברה, ותוכניות המרכז תורמות ומתרכזות בקידום זכויות אדם, שוויון מגדרי וגזעי, אי-אלימות והתפתחות ילדים. לדוגמה, הברית הרוחנית למניעת אלימות אינטימית (SAIVׂ) - פרויקט של המרכז לחקר שותפות, המתמקד במניעת סוגי אלימות אינטימיות שונות כגון אלימות במשפחה, אונס, התעללות בילדים, רצח תינוקות ועוד. הפרויקט הזה ׂ(SAIV) הוא אחד מבין פרויקטים רבים של המרכז.
פרויקטים ועבודות > פרסים והוקרה

ב-7 בנובמבר 2009, זכתה בפרס מנהיגות השלום בעידן הגרעיני.
ב-10 באוקטובר 2017, זכתה בפרס החלוצה הפמיניסטית.
אייזלר גם נכללה בספר "Great Peacemakers" יחד עם מהטמה גנדי, אמא תרזה, מרטין לותר קינג ואישים נוספים.
הערות שוליים

1 2 3  About, rianeeisler.com
↑  Eisler, Riane 1931– | Encyclopedia.com, www.encyclopedia.com
↑  Partnership Education: Nurturing Children’s Humanity Riane Eisler, rianeeisler.com
↑  Dr Riane Eisler, World Future Council (באנגלית)
↑  About Riane Eisler: Austrian sociologist (1931-) | Biography, Facts, Information, Career, Wiki, Life, peoplepill.com
↑  The Chalice and the Blade: Our History, Our Future, The Center for Partnership Systems (באנגלית)
↑  Mission & History, The Center for Partnership Systems (באנגלית אמריקאית)
↑  SAIV - The Spiritual Alliance to Stop Intimate Violence, www.saiv.net
| --- | --- |
בקרת זהויות :  NLI: 987007279992905171  BIBSYS: 15006208  BNE: XX1086483  BnF: cb121403546 (data)  CiNii: DA02698091  GND: 111671809  ICCU: CAGV369126  ISNI: 0000 0000 8232 1588  LCCN: n86027178  LNB: 000120980  NDL: 00466048  NKC: jo2005314435  NLK: KAC200701758  NSK: 000317989  NTA: 074007017  RERO: 02-A003212910  SNAC: w6f203kd  SUDOC: 029867797  Trove: 1188156  VIAF: 52322471   WorldCat (עם VIAF): 52322471
שטראוס מים

| --- | --- |

מכשיר תמי 4 שמייצרת החברה
 נתונים כלליים
 סוג:  חברת בת
 מייסדים:  קיבוץ נתיב הל"ה
 תקופת הפעילות:  1970–הווה (כ־54 שנים)
 חברת אם:  שטראוס גרופ
 מיקום המטה:  אור יהודה
 משרד ראשי:  אזור התעשייה עמק האלה
 ענפי תעשייה:  מים
 מוצרים עיקריים:  מכשירי סינון, טיהור והגזה של מי שתיה
 הכנסות:  668 מיליון שקל (2020)
 עובדים:  1,198 (2020)
  
 www.tami4.co.il
 
הסמליל הראשון של תמי 4
פיה של מערכת לטיהור מים של תמי 4, משנת 2005
מכשיר משולב לטיהור, חימום, קירור והגזת מים של שטראוס מים
שטראוס מים בע"מ היא חברת בת של חברת שטראוס גרופ, העוסקת בפיתוח, ייצור ושיווק של מכשירי סינון, טיהור והגזה של מי שתייה. המוצר העיקרי של החברה משווק בישראל תחת המותג תמי 4.
היסטוריה

החברה הוקמה בשנת 1970 בקיבוץ נתיב הל"ה בשם תנ"ה - תעשיות נתיב הל"ה, ביוזמת חבר הקיבוץ מאיר ויזל, במטרה לספק מקור פרנסה נוסף לקיבוץ. המפעל החל את דרכו כמפעל לזיווד אלקטרוני בקבלנות משנה ועד אמצע שנות ה-70 עבדו בו 15 חברים. כדי להבטיח הכנסה קבועה ויציבה למפעל, הוחל בחיפוש אחר מוצר אותו יוכלו לייצר ולשווק כמוצר מדף. בשנת 1975 החל המפעל לייצור מכשירים לקירור משקאות ומים, לשימוש במסעדות, בתי קפה ומבני ציבור. בשנת 1978 החל המפעל לפתח מכשיר טיהור מים באמצעות קרינת על-סגול, באמצעות ידע שנרכש מאוניברסיטת חיפה. המוצר הושק לשוק הביתי בשנת 1982 בשם "תמי 3". המכשיר כלל מסנן פחם, מסנן חלקיקים ומנורת על-סגול לקטילת חידקים.
ב-1987 הושלם הפיתוח של הדגם הבא של מכשיר טיהור המים "תמי 4". הגרסה הראשונה של "תמי 4" הייתה מיועדת להתקנה מתחת לכיור, עם חיבור לצינור המים וברז משלה. עם השקת "תמי 4" החלה החברה בייצוא של המוצר לאמריקה ומערב אירופה. השוק הבריטי היה השוק המוביל בו פעלה. תנ"ה  הקימה בלונדון חברת בת. בין השאר זכתה במכרז להתקנת ברים למים מטוהרים במועדון הכדורגל של אלופת הליגה האנגלית צ'לסי ובאצטדיון הקבוצה (סטמפורד ברידג'). וזכתה גם במכרז להתקנת 85 מטהרי מים בחדרי השחקנים, המאמנים וההנהלה באצטדיוני הטניס בווימבלדון.
בשנת 1998, רכשה קרן קאזו השקעות, שבשליטת איש העסקים שמוליק וולודינגר, 25% ממניות החברה.
בשנת 2001, עבר מפעל החברה מקיבוץ נתיב הל"ה לאזור התעשייה עמק האלה שהוקם בסמוך. שטח המפעל החדש הוא 6,500 מ"ר, והגדיל את כושר הייצור בכ-300% בעקבות המעבר למפעל החדש, לתפוקה של למעלה מ-10,000 מטהרי מים וברים למים מטוהרים בחודש. במקביל משרדי ההנהלה, אולם תצוגה, מרכז מכירות, ומוקד שירות הארצי של החברה עבר לאור יהודה. באותה שנה גם הקימה מרכז מכירות ושירות בוורשה שבפולין.
באוקטובר 2004, רכשה 50% מחברת SISMA הספרדית, המתמחה בשיווק ברים למים מטוהרים למגזר העסקי. בסוף 2005 נכנסה החברה לראשונה לשוק הרוסי, ולשוק הסיני. במרץ 2006 פתחה חנות ראשונה מחוץ לישראל, בעיר שנג'ן בסין.
בשנת 2006, חתמה על הסכם חסות עם מועדון הכדורסל מכבי תל אביב בהיקף של 2 מיליון שקל.
בשנת 2007, הקימה החברה רשת חנויות בישראל.
היסטוריה > שינוי בעלות

בשנת 2005, רכשה קרן פימי כ-19% ממניות החברה. בנובמבר 2007 רכשו קבוצת קופות הגמל "פריזמה" 8.5% תמורת 12 מיליון שקל. במאי 2008 רכשה קרן פימי את השליטה בחברה תמורת 8 מיליון דולר.
ביולי 2009, רכשה חברת שטראוס את מלוא הבעלות בחברת תנ"ה לפי שווי של 325 מיליון שקל. לאחר הרכישה מיזגה שטראוס את פעילות החברה עם פעילות קיימת שהחזיקה בתחום המים, מיזם בשם H2Q שפיתח מטהר לסינון וטיהור מים. ב-2016 רכשה שטראוס את אחזקותיהם של בעלי מניות המיעוט במיזם זה.
באוקטובר 2010, השיקה שטראוס מים מיזם משותף עם חברת האייר הסינית. המיזם מייצר ומשווק מתקן טיהור מים נייד, שמבוסס על טכנולוגיה חדשנית שפותחה בישראל, שלא נזקק למקור כוח חיצוני, מגיע בתור יחידה אחת ופותח במיוחד לשווקים מתפתחים כמו הודו וסין.
בנובמבר 2011, חתמה חברת שטראוס מים על הסכם עם קבוצת וירג'ין שבשליטת איש העסקים ריצ'רד ברנסון להקמת מיזם משותף שישווק ויספק שירותים למוצרי שטראוס מים בממלכה המאוחדת ובאירלנד. על פי התכנון הייתה הפעילות המשותפת אומרה להתרחב בהמשך לצרפת, אוסטרליה ודרום אפריקה. על פי ההסכם, מוצריה של שטראוס מים משווקים במיתוג משותף של וירג'ין ושל שטראוס מים. כחלק מההסכם השקיעה Virgin Green Fund, קרן ההשקעות של קבוצת וירג'ין, 7.5 מיליון דולר בחברת שטראוס מים אנגליה לפי שווי של 8 מיליון דולר לפני ההשקעה.
ראו גם

בר מים
הערות שוליים

1 2  שטראוס גרופ בע"מ -דוח תקופתי לשנת 2020
↑  ת.נ.ה.מפעל לאלקטרוניקה של קיבוץ נתיב הל"ה, דבר, 27 ביוני 1975
↑  יצור מעקרי מים על ידי קרינה, דבר, 12 ביוני 1978
↑  ביקוש למערכות טיהור מי שתיה בבית, מעריב, 9 באוקטובר 1988
↑  גדי גולן, ‏"תמי 4" חתמה על הסכם לשיווק ברים למים לאנגליה ב-14 מיליון ש', באתר גלובס, 25 בפברואר 2002
גדי גולן, ‏תמי 4 השקיעה 2 מיליון שקל במטה החברה בלונדון, באתר גלובס, 8 בדצמבר 2004 
אילנית חיות, ‏בצי הוד מעלתה ישתו מים מטוהרים מישראל: תמי 4 זכתה במכרז של חיל הים הבריטי, באתר גלובס, 5 ביוני 2007
↑  TheMarker digital, תמי 4 תתקין ברים למים באיצטדיון ובמועדון אלופת הליגה האנגלית צ'לסי, בהיקף של כ-50 אלף שקל, באתר TheMarker‏, 2 בפברואר 2005
↑  רועי ברגמן ואילנית חיות, ‏תכירו: שמוליק וולודינגר, מיליונר המים של תמי 4, באתר גלובס, 6 ביולי 2009
 עמירם כהן, אקזיט הזהב של וולודינגר: נכנס לתמי  עם 4 מיליון שקל - וייצא עם 50 מיליון שקל, באתר הארץ, 9 ביולי 2009
↑  גדי גולן, ‏תמי 4 השקיעה 9 מיליון שקל בהעתקת המפעל: צופה גידול של 300% בכושר הייצור, באתר גלובס, 4 באפריל 2001
↑  אלעזר לוין, ‏תמי 4 שכרה 400 מ"ר באור יהודה ב-12 דולר למ"ר, באתר גלובס, 23 בנובמבר 2003
↑  TheMarker digital, חברת תמי 4 הקימה מרכז מכירות ושירות בוורשה שבפולין בשיתוף חברת איזמקו-ישראל בהשקעה של 1.5 מיליון שקל, באתר TheMarker‏, 4 באוקטובר 2001
↑  הדס מנור, ‏חברת תמי 4 חודרת לשוק הספרדי: רכשה 50% ממניות SISMA בסכום של מיליון אירו, באתר גלובס, 10 באוקטובר 2004
↑  זיו קריסטל, ‏תמי 4 מתמקדת בשוק הרוסי בישראל ובחו"ל, באתר גלובס, 30 בנובמבר 2005
↑  הדס מנור, ‏סין: חב' ממשלתית הזמינה 400 מכשירי תמי-4, למרות שהמתקן הסיני עולה שליש, באתר גלובס, 13 בדצמבר 2005
↑  שירות גלובס, ‏תמי 4 פותחת חנות ראשונה בחו"ל - בסין, באתר גלובס, 16 במרץ 2006
↑  הארץ, תמי 4 חתמה הסכם חסות עם מכבי ת"א בכדורסל - בהיקף של 2 מיליון שקל, באתר TheMarker‏, 6 בדצמבר 2006
↑  גלי ברגר, 1.442245 תמי 4 הופכת לרשת - תפתח עשר חנויות בהשקעה של 3 מיליון שקל, באתר TheMarker‏, 30 באפריל 2007
↑  יורם גביזון, קופות פריזמה רכשו 8.5% מחברת  תמי 4 תמורת 12 מיליון שקל, באתר הארץ, 6 בנובמבר 2007
↑  אורה קורן, קרן פימי רכשה השליטה בתמי 4 תמורת 8 מיליון דולר, באתר TheMarker‏, 27 במאי 2008
↑  שטראוס רוכשת את תמי 4 תמורת 325 מיליון שקל, באתר גלובס, 11 ביולי 2009
↑  טל לוי, שטראוס ממזגת את מיזם המים עם תמי 4; קרן פימי הרוויחה 135 מיליון שקל, באתר TheMarker‏, 12 ביולי 2009
↑   יורם גביזון, שטראוס רוכשת את מניות המיעוט משטראוס מים תמורת 66 מיליון שקל, באתר TheMarker‏, 29 בנובמבר 2016
↑  TheMarker Online, שטראוס הזעיקה את העיתונאים - והודיעה על מיזם מים משותף עם האייר הסינית בהשקעה של 10 מיליון דולר, באתר TheMarker‏, 17 באוקטובר 2010
↑  יורם גביזון, וירג'ין של ברנסון תשקיע 7.5 מיליון דולר במיזם משותף עם שטראוס מים, באתר TheMarker‏, 20 בנובמבר 2011
רככת בית הקול

| --- | --- |
אפיגלוטיס בצורת אומגה, נצפה ברככת בית הקול
אפיגלוטיס בצורת אומגה, נצפה ברככת בית הקול
 תחום:  גנטיקה רפואית 
 קישורים ומאגרי מידע
 DiseasesDB:  29421
 MeSH:  D055092
 OMIM:  150280
 סיווגים
 ICD-10:  Q31.5
 ICD-11:  LA71.0 
 
רככת בית הקול (באנגלית: Laryngomalacia) היא הסיבה השכיחה ביותר לסטרידור בתינוקות, שבה סחוסי הגרון קורסים בזמן שאיפה, וגורמים לחסימת דרכי הנשימה.
סיבות

הסיבה להופעת רככת בית הקול איננה ידועה. ייתכן כי קיים איחור בהבשלה של סחוסי הגרון הגורמת לגמישות יתר של סחוסים אלה. כמו כן, נמצא כי טונוס הגרון והתפקוד התחושתי-מוטורי שלו אינם תקינים ברככת בית הקול.
סימנים

הסימנים הראשונים מופיעים בדרך כלל בשבועות 2-4 לאחר הלידה. התינוקות משמיעים קול רעש גבוה (המכונה סטרידור) בעת שאיפת אוויר. אופייני שרעש זה מתחזק בזמן בכי, אכילה ושכיבה על הגב.
אבחנה

האבחנה נעשית על פי ההיסטוריה הרפואית ובדיקת בית הקול באמצעות צינור דק וגמיש המכיל סיבים אופטיים. הבדיקה מתבצעת בערנות כאשר הצינור מוחדר דרך האף.
באופן כללי ניתן לזהות בבדיקה 5 סוגים של רככת בית הקול:
א. צניחה פנימה של הקפלים הארי-אפיגלוטיים בזמן שאיפה.
ב. מכסה בית קול (אפיגלוטיס) ארוך וצינורי.
ג. תמט קדמי ומדיאלי של סחוסי האריתנואיד.
ד. צניחה אחורית של מכסה בית הקול כנגד הדופן האחורית של הלוע, או תמט תחתון של מכסה בית הקול לכיוון מיתרי 
הקול.
ה. קפלים אריאפיגולטיים קצרים.
מהלך

בדרך כלל הסימנים מתגברים בחודשים הראשונים לחיים, ולאחר מכן נחלשים בהדרגה עד העלמות מוחלטת בגיל 18 עד 24 חודשים.
במרבית המקרים תתרחש הבראה עצמונית כך שלא נדרש כל טיפול פרט למעקב.
יחד עם זאת, חלק קטן מהתינוקות (כ-5 אחוז) סובלים מהפרעות קשות יותר, בהם הפרעות אכילה, קושי נשימתי ניכר ודום נשימה בשינה, והם יצטרכו לעבור טיפול ניתוחי.
טיפול ניתוחי

הטיפול בניתוח מתבצע בהרדמה כללית באמצעות מיכשור המוכנס לבית הקול דרך הפה. במהלך הניתוח מבצעים חיתוך דו-צדדי של קפלי הרירית המחברים בין סחוס האריטנואיד לבין סחוס מכסה בית הקול (אפיגלוטיס). לעיתים נדרש גם חיתוך של השוליים הצדדיים של סחוס מכסה בית הקול. החיתוך מתבצע באמצעות קרן לייזר או מספריים מתאימים. שיעור ההצלחה של הטיפול הניתוחי הוא גבוה ביותר.
ראו גם

בית הקול
רפואת אף אוזן גרון
הערות שוליים

↑  Etiology of stridor in infants. [Ann Otol Rhinol Laryngol. 2007] - PubMed - NCBI
↑  Abnormal sensorimotor integrative function of t... [Laryngoscope. 2007] - PubMed - NCBI
↑  Laryngomalacia | The Children's Hospital of Philadelphia
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שרון קטרון

| --- | --- |

 לידה:  חיפה
 ענף מדעי:  פסיכולוגיה 
 מקום לימודים:  בית הספר הריאלי העברי בחיפה  אוניברסיטת חיפה  אוניברסיטת תל אביב 
 מוסדות:  האוניברסיטה הפתוחה 
 
שרון קטרון היא מרצה לפסיכולוגיה ומטפלת משפחתית, המייסדת ויושבת הראש של ארגון סגל ההוראה של האוניברסיטה הפתוחה ומרכזת את צוות הארגון (הנהגת הארגון) של כוח לעובדים.
ביוגרפיה

קטרון ילידת חיפה ובוגרת בית הספר הריאלי העברי בעיר, בעלת תואר ראשון בפסיכולוגיה וערבית מאוניברסיטת חיפה ותואר שני בפסיכולוגיה חברתית מאוניברסיטת תל אביב. היא חברת האגודה לטיפול זוגי ומשפחתי והוכשרה כמטפלת זוגית ומשפחתית במכון שינוי.